અમદાવાદ: ગુજરાત વિધાનસભાની ચૂંટણીઓમાં તો વડાપ્રધાન નરેન્દ્ર મોદી અને કોંગ્રેસના ઉપાધ્યક્ષ રાહુલ ગાંધી વચ્ચે તો શાબ્દિક જંગ ચાલી જ રહ્યો છે, પણ આ જંગ ચૂંટણી પછી પણ ગુજરાતમાં જોવા મળશે. જોકે, આ જંગ પછી ધરતી પર નહીં પણ આકાશમાં જોવા મળશે. ઉત્તરાયણમાં ‘મોદી પતંગ’ અને ‘રાગા પતંગ’ના પેચ થતા જોવા મળે તો આશ્ચર્ય ન પામતા. રાજકીય જંગ માત્ર હોર્ડિંગ્સ, ફ્લાયર્સ અને સોશયલ મીડિયા પરની જાહેરાતોમાં જ નહીં, પણ પતંગોમાં પણ જોવા મળશે.